
Θεσσαλονίκη, 28 Αυγούστου 2026 

ΔΕΛΤΙΟ ΤΥΠΟΥ

Ο «Δρόμος για τα Αστέρια» περνάει από το ΝΟΗΣΙΣ
Μια ξεχωριστή συνάντηση με τον διακεκριμένο επιστήμονα της NASA, Θανάση Οικονόμου

Το ΝΟΗΣΙΣ, σε συνεργασία με τις Εκδόσεις «Πλανητάριο Θεσσαλονίκης», διοργανώνει μία ξεχωριστή εκδήλωση αφιερωμένη στο Διάστημα, την επιστήμη και την ανθρώπινη αναζήτηση της γνώσης, την Τετάρτη 2 Σεπτεμβρίου 2026, στις 18:30, με προσκεκλημένο τον ομότιμο καθηγητή Πυρηνικής Φυσικής του Πανεπιστημίου του Σικάγο, Θανάση Οικονόμου.
Ο κ. Οικονόμου, ένας από τους σημαντικούς Έλληνες επιστήμονες που συνέβαλαν σε εμβληματικές αποστολές της NASA, θα μοιραστεί με το κοινό στιγμές από την πολυετή επιστημονική του πορεία, εμπειρίες από την πρώτη γραμμή της διαστημικής έρευνας και σκέψεις για την αξία της επιστήμης ως πηγή έμπνευσης και προόδου.
[bookmark: _GoBack]Στο πλαίσιο της εκδήλωσης θα παρουσιαστεί το βιβλίο «Ο δρόμος για τα Αστέρια», που κυκλοφορεί από τις Εκδόσεις «Πλανητάριο Θεσσαλονίκης» και καταγράφει την προσωπική και επιστημονική διαδρομή του συγγραφέα από την Ελλάδα έως τη διεθνή διαστημική σκηνή. Μετά την παρουσίαση, ο καθηγητής θα συνομιλήσει με το κοινό και θα υπογράψει αντίτυπα του βιβλίου του.
Με τη δράση αυτή, το ΝΟΗΣΙΣ συνεχίζει να υπηρετεί την αποστολή του για τη διάδοση της επιστημονικής γνώσης και την ενίσχυση του ενδιαφέροντος για την επιστήμη και την τεχνολογία. Η συνάντηση με έναν επιστήμονα που άφησε το αποτύπωμά του στην εξερεύνηση του Σύμπαντος αποτελεί μια μοναδική ευκαιρία για το κοινό και ιδιαίτερα για τους νέους να εμπνευστούν από τη δύναμη της γνώσης, της επιμονής και της δημιουργικής αναζήτησης.
Η είσοδος είναι ελεύθερη.



Παράκληση για δημοσίευση ή μετάδοση.

Για οποιαδήποτε επιπλέον πληροφορία μπορείτε να επικοινωνήσετε:
Ελισάβετ Κωνσταντίνου, Υπεύθυνη Επικοινωνίας-Προβολής, τηλ. 2310483045

